SK Úradný vestník Európskej únie C 159/22

Uverejnenie podľa článku 6 smernice 2001/24/ES Európskeho parlamentu a Rady o reorganizácii a likvidácii úverových inštitúcií

2011/C 159/10

VÝNOSY O POVINNOSTI V SÚVISLOSTI SO SPOLOČNOSŤAMI „ANGLO IRISH BANK CORPORATION LIMITED“ A „IRISH NATIONWIDE BUILDING SOCIETY“ PODĽA PARAGRAFU 50 ZÁKONA „CREDIT INSTITUTIONS (STABILISATION) ACT“ Z ROKU 2010

Dňa 7. apríla 2011 vydal minister financií Írska (ďalej len „minister“) v súvislosti so spoločnosťou „Anglo Irish Bank Corporation Limited“ („Anglo“) a spoločnosťou „Irish Nationwide Building Society“ („INBS“) podľa paragrafu 50 zákona „Credit Institutions (Stabilisation) Act“ z roku 2010 („zákon“) výnosy o povinnosti („výnosy o povinnosti“):

1. podľa ktorých spoločnosť Anglo musí: 1.1. vo všetkých vecných súvislostiach vykonať plán krokov na vysokej úrovni na zrušenie určitých pobočiek Anglo v Spojenom kráľovstve Veľkej Británie a Severného Írska a pobočiek Anglo vo Viedni, Düsseldorfe a Jersey; 1.2. vo všetkých vecných súvislostiach vykonať plán krokov na vysokej úrovni na odpredaj sekcie spoločnosti Anglo zaoberajúcej sa riadením aktív; 1.3. vo všetkých vecných súvislostiach vykonať plán krokov na vysokej úrovni na nadobudnutie spoločnosti INSB a/alebo fúziu s ňou; a 1.4. spolu s INBS a NTMA vypracovať a pod podmienkou, že NTMA ho vopred schváli, implementovať vo všetkých vecných súvislostiach plán na vysokej úrovni o reštrukturalizácii a kroky na vyriešenie situácie spoločností Anglo a INBS na základe spoločného plánu EK na reštrukturalizáciu Anglo a INBS a riešenie ich situácie predloženého Európskej komisii 31. januára 2011 (s výhradou zmien tohto plánu podľa nariadení a schválenia Európskej komisie); a

2. podľa ktorých spoločnosť INBS musí: 2.1. vo všetkých vecných súvislostiach vykonať plán krokov na vysokej úrovni na to, aby spoločnosť Anglo nadobudla spoločnosť INSB a/alebo uskutočnila fúziu s ňou; a 2.2. spolu s Anglo a NTMA vypracovať a pod podmienkou, že NTMA ho vopred schváli, implementovať vo všetkých vecných súvislostiach plán na vysokej úrovni o krokoch na vyriešenie situácie spoločností Anglo a INBS na základe spoločného plánu EK na reštrukturalizáciu Anglo a INBS a riešenie ich situácie predloženého Európskej komisii 31. januára 2011 (s výhradou zmien tohto plánu podľa nariadení a schválenia Európskej komisie); (ďalej len ako „požiadavky“);

3. vyhlasujúc, že uloženie požiadaviek je reorganizačným opatrením na účely smernice 2001/24/ES Európskeho parlamentu a Rady zo 4. apríla 2001 („smernica“) a nariadení Európskych spoločenstiev (reorganizácia a likvidácia úverových inštitúcií) z roku 2011 („nariadenia z roku 2011“) a že v tejto súvislosti by požiadavky mali mať plnú účinnosť v súlade so smernicou, nariadeniami z roku 2011 a zákonom najmä vrátane, okrem iného, paragrafu 61 zákona; a

4. vyhlasujúc, že požiadavky nadobúdajú účinnosť okamžite.

Podľa paragrafu 63 zákona môžu osoby, na ktoré sa výnosy o povinnosti vzťahujú, podať na High Court of Ireland (adresa: Four Courts, Inns Quay, Dublin 7, Írsko) opravný prostriedok proti rozhodnutiu prijatému na základe zákona, ktorý sa vzťahuje na výnosy o povinnosti, a to do 14 dní odo dňa, v ktorý bolo rozhodnutie dotknutej osobe oznámené alebo v ktorý sa osoba iným spôsobom o rozhodnutí dozvedela.